Заслугоўвае ўвагі метад партфоліа. Калі чытаеш аб’явы па працаўладкаванні, што патрэбны спецыялісты на тую ці іншую працу, то абавязкова работадаўца выказвае пажаданне прад’явіць вопыт работы. Але, як правіла, у выпускніка той ці іншай установы такога вопыту, натуральна, не існуе. Таму метад партфоліа дазваляе сфарміраваць пэўную прэзентацыю спецыяліста, пры якім чалавек з першага курса пачынае фарміраваць свае ўменні і навыкі, свае прафесійныя кампетэнцыі і да таго часу, калі ён скончыць навучальную ўстанову, зможа паказаць работадаўцу не толькі дыплом, але і сваё партфоліа з інфармацыяй аб сваіх кампетэнцыях.